pythainlp/thaigov-v2-corpus-22032023 huggingface dataset:
วันอังคารที่ 3 สิงหาคม 2564
คนขับแท็กซี่ ซาบซึ้ง ข้าวสารอาหารแห้ง ถูกส่งถึงมือช่วยบรรเทาผลกระทบช่วงโควิด
คนขับแท็กซี่ ซาบซึ้ง ข้าวสารอาหารแห้ง ถูกส่งถึงมือช่วยบรรเทาผลกระทบช่วงโควิด
เมื่อวันที่3สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่มอบข้าวสารอาหารแห้งที่ภาคเอกชนซึ่งเป็นผู้ใหญ่ใจดีร่วมสนับสนุนให้กระทรวงแรงงานนำไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านมูลนิธิเพื่อคนขับรถแท็กซี่โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางสาวบุปผาเรืองสุดผู้ตรวจราชการกระทรวงแรงงานนายวิฑูรย์แนวพานิชนายกสมาคมการค้าเครือข่ายแท็กซี่ไทยเข้าร่วมในครั้งนี้ด้วยณสหกรณ์แท็กซี่สยามจำกัดถนนนวลจันทร์ระหว่าง27-29โครงการสุรีย์พร46/172แขวงคลองกุ่มเขตบึงกุ่มกรุงเทพมหานครโดยนางธิวัลรัตน์กล่าวว่ารัฐบาลโดยท่านนายกรัฐมนตรีพล.อ.ประยุทธ์จันทร์โอชาได้เล็งเห็นถึงความลำบากและให้ความห่วงใยพี่น้องอาชีพอิสระเช่นคนขับรถแท็กซี่หาบเร่แผงลอยมอเตอร์ไซค์รับจ้างขับรถสามล้ออาชีพธุรกิจกลางคืนอย่างพนักงานเสิร์ฟนักร้องนักดนตรีที่ได้รับผลกระทบจากมาตรการล็อคดาวน์ในพื้นที่ควบคุมสูงสุดจากการแพร่ระบาดของโควิด-19
นางธิวัลรัตน์กล่าวต่อว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานได้เห็นความลำบากและมีความห่วงใยพี่น้องคนขับแท็กซี่ที่ได้รับผลกระทบจากโควิด-19จึงมอบหมายให้ดิฉันและคณะได้ลงพื้นที่เพื่อมามอบข้าวสารอาหารแห้งที่ภาคเอกชนซึ่งเป็นผู้ใหญ่ใจดีอย่างเครือซีพีเครื่องดื่มคาราบาวแดงและบริษัทไทยยูเนี่ยนกรุ๊ปร่วมสนับสนุนให้กระทรวงแรงงานนำไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านประธานมูลนิธิเพื่อคนขับรถแท็กซี่รวมทั้งสนับสนุนงบประมาณแก่มูลนิธิเพื่อคนขับรถแท็กซี่นำเงินไปให้ครอบครัวคนขับแท็กซี่จัดทำข้าวกล่องส่งแคมป์คนงานซึ่งจากการลงพื้นที่ได้พูดคุยและให้กำลังใจพี่น้องคนขับแท็กซี่ขอให้มั่นใจว่ารัฐบาลและกระทรวงแรงงานโดยท่านนายกรัฐมนตรีจะไม่ทิ้งใครไว้ข้างหลัง
ด้านนายวิฑูรย์แนวพานิชนายกสมาคมการค้าเครือข่ายแท็กซี่ไทยกล่าวว่าจากการที่ผมได้เข้าพบท่านรัฐมนตรีแรงงานเมื่อวานนี้เพื่อรายงานสภาพปัญหาของคนขับแท็กซี่ให้ท่านได้ทราบและท่านรัฐมนตรีแรงงานได้แจ้งให้ผมทราบว่าท่านนายกรัฐมนตรีพล.อ.ประยุทธ์จันทร์โอชาได้ห่วงใยอาชีพแท็กซี่มาโดยตลอดจึงได้สั่งการให้กระทรวงแรงงานดูแลเยียวยาผู้ประกอบอาชีพอิสระได้สมัครมาตรา40เพื่อจะได้รับการเยียวยาไม่ให้ตกหล่นเบื้องต้นท่านได้มอบข้าวสารขนาดถุงละ5กิโลกรัมมาให้จำนวน1,000ถุงในวันนี้ทางมูลนิธิจึงได้ส่งข่าวผ่านช่องทางต่างๆเพื่อให้พี่น้องสมาชิกแท็กซี่มารับข้าวสารตามเจตนารมย์ของท่านสุชาติชมกลิ่นรัฐมนตรีแรงงานเพื่อบรรเทาผลกระทบอย่างเร่งด่วนพี่น้องแท็กซี่ที่มารับสิ่งของต่างซาบซึ้งใจและฝากขอบคุณท่านนายกรัฐมนตรีที่ระลึกถึงพวกเขาพี่น้องชาวแท็กซี่เดือดร้อนมานานอยู่กรุงเทพต้องซื้อข้าวกินไม่เหมือนอยู่ต่างจังหวัดข้าวสาร5กิโลมีความหมายมากคนขับแท็กซี่ฝากขอบคุณที่เป็นกำลังใจให้ในครั้งนี้
+++++++++++++++++++
กองเผยแพร่และประชาสัมพันธ์
3สิงหาคม2564
วันพุธที่ 20 กรกฎาคม 2565
​โฆษกรัฐบาลเผยนายกฯ ปลื้มไทยได้รับการยกระดับสถานการณ์การค้ามนุษย์ TIP Report ในปี 2022 ให้อยู่ในกลุ่มที่ 2 (Tier 2)
ขอบคุณผู้มีส่วนเกี่ยวข้องช่วยแก้ไขปัญหาทุกคน ขอให้มุ่งมั่นทำงานต่อไปเพื่อแก้ไขปัญหานี้ให้หมดจากชาติ
วันที่ 20 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ และยินดี สหรัฐฯ ยกระดับสถานการณ์การค้ามนุษย์ของไทย ในปี 2022 ให้อยู่ในกลุ่มที่ 2 (Tier 2)
โฆษกประจำสำนักนายกรัฐมนตรี กล่าวว่า เมื่อวันที่ 19 กรกฎาคม ที่ผ่านมา กระทรวงการต่างประเทศสหรัฐฯ เผยแพร่รายงานการติดตามและการดำเนินงานต่อต้านการค้ามนุษย์ (Trafficking in Persons Report-TIP Report ประจำปี 2022 โดยไทยได้รับการยกระดับ จาก Tier 2 Watch List จากเมื่อปีที่แล้ว เป็นระดับ Tier 2 ในปีนี้
รายงาน TIP Report 2022 ระบุว่า รัฐบาลไทยแสดงให้เห็นถึงความพยายามที่เพิ่มขึ้นในการต่อสู้กับการค้ามนุษย์ โดยพิจารณาถึงผลกระทบของการแพร่ระบาดของโควิด-19 และความสามารถในการต่อต้านการค้ามนุษย์ ซึ่งความพยายามดังกล่าว อาทิ การเพิ่มการสืบสวนกรณีการค้ามนุษย์ การจัดทำแนวทางกลไกการส่งต่อระดับชาติ (National Referral Mechanism) จนแล้วเสร็จ การจัดตั้งศูนย์ช่วยเหลือเหยื่อค้ามนุษย์แห่งใหม่ และการพัฒนาแนวทางสำหรับเจ้าหน้าที่ด้านแรงงานในการส่งต่อผู้ที่สงสัยว่าตกเป็นเหยื่อการค้ามนุษย์ไปยังทีมสหสาขาวิชาชีพ เป็นต้น
นอกจากนี้ กระทรวงการต่างประเทศสหรัฐฯ ยังได้ประกาศรายชื่อ TIP Heroes 6 คน เพื่อเชิดชูผู้ที่ทำงานด้านการต่อต้านการค้ามนุษย์ในประเทศต่าง ๆ ซึ่งปีนี้มีคนไทยได้รับรางวัลนี้ด้วย ได้แก่ คุณอภิญญา ทาจิตต์ จากองค์กร Stella Maris ได้รับเลือกให้รับรางวัล TIP Heroes ในฐานะผู้ทำงานด้านการช่วยเหลือเหยื่อการค้ามนุษย์ และเป็นผู้มีบทบาทสำคัญในการสร้างความตระหนักเรื่องปัญหาลักลอบค้าแรงงานเด็ก
นายธนกรฯ กล่าวว่า “นายกรัฐมนตรีกำหนดนโยบายโดยให้ความสำคัญอย่างยิ่งกับแก้ไขปัญหาต่อต้านการค้ามนุษย์ กำหนดให้เป็นวาระแห่งชาติ เดินหน้าต่อต้านการค้ามนุษย์อย่างจริงจัง ปกป้อง คุ้มครองศักดิ์ศรีความเป็นมนุษย์ตามหลักสิทธิมนุษยชนที่ไทยให้ความสำคัญมาโดยตลอด โดยไทยพร้อมร่วมมือกับภาคส่วนต่าง ๆ ทั้งในและต่างประเทศ เพื่อขจัดการค้ามนุษย์และการบังคับใช้แรงงานในทุกรูปแบบ ซึ่งในโอกาสนี้ นายกรัฐมนตรีขอบคุณผู้มีส่วนเกี่ยวข้องกับการทำงานเพื่อแก้ไขปัญหานี้ทุกคน ทุกคนมีส่วนช่วยแก้ไขปัญหา โดยขอให้มุ่งมั่นตั้งใจทำงานอย่างต่อเนื่อง เพื่อกำจัดปัญหานี้ให้หมดจากประเทศไทย”
วันพฤหัสบดีที่ 25 พฤศจิกายน 2564
สมาคมชาวนาและเกษตรกรไทย "ขอบคุณ" จุรินทร์   สร้าง "ประกันรายได้ข้าวให้ชาวนา" ชูนโยบาย "ดีที่สุด ชาวนารอด-ปลอดทุจริต และยั่งยืน"
วันที่ 25 พฤศจิกายน 2564 เวลา 10.30 น.
วันนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ มาพบปะสมาชิกสมาคมชาวนาและเกษตรกรไทย เพื่อประชุมหารือเรื่องปัจจัยการผลิตและติดตามโครงการประกันรายได้เกษตรกร ที่ชุมชนหมู่ 6 ก้าวหน้า แขวงคลอง 12 เขตหนองจอกกรุงเทพมหานคร โดยมีนายปราโมทย์ เจริญศิลป์ นายกสมาคมชาวนาและเกษตรกรไทย และคณะตัวแทนชาวนาทั่วประเทศที่มาจากทุกภาคร่วมหารือ
โดยนายปราโมทย์ เจริญศิลป์ นายกสมาคมชาวนาและเกษตรกรไทย กล่าวขอบคุณนายจุรินทร์ในฐานะผู้ดำเนินโครงการประกันรายได้เกษตรกร และบอกว่าชาวนาพอใจมาก โครงการนี้ไม่มีการทุจริตทำให้ยั่งยืนเพราะเงินที่ออกจากรัฐบาลยิงตรงเข้าเกษตรกรโดยตรง และขอขอบพระคุณด้วยที่เดินทางมาที่นาหนองจอกวันนี้ นายปราโมทย์กล่าวด้วยว่าได้ทำงานร่วมกันมาเข้าสู่ปีที่3 โครงการนี้ช่วยชาวนาได้มากในภาวะที่ราคาข้าวตกก็ยังมีการชดเชยส่วนต่างให้เกษตรกรขณะเดียวกันก็มีมาตรการเสริมเพื่อยกระดับราคาให้
ด้านนายธีรสินทร์ ธนชวโรจน์ เลขาธิการสมาคมชาวนาและเกษตรกรไทย กล่าวว่า โครงการประกันรายได้ เกษตรกรที่เข้าร่วมได้รับผลประโยชน์ โดยสมาคมชาวนาและเกษตรกรไทยขอขอบคุณรัฐบาลที่ช่วยเหลือ โครงการประกันรายได้และโครงการคู่ขนานมาอย่างต่อเนื่อง เป็นที่ยอมรับและตอบสนองความต้องการของเกษตรกรมากที่สุด จนมาถึงปีที่ 3 แม้จะมีติดขัดบางประการอยู่บ้าง แต่สมาคมฯเชื่อมั่นว่ารัฐบาลต้องฝ่าวิกฤติไปให้ได้ สืบเนื่องจากพิษภัยทั้งโควิดและเศรษฐกิจโลกกดดันราคาสินค้าเกษตร ดันต้นทุนการผลิตสูงขึ้น ดังนั้นจึงขอบคุณท่านรองนายกฯจุรินทร์ที่เข้ามารับฟังและช่วยผลักดันโครงการประกันรายได้ข้าวและมาตรการคู่ขนานให้มีความพัฒนามากขึ้น จากนั้นเลขาสมาคมชาวนาและเกษตรกรไทยได้นำข้อสรุปจากชาวนาในเครือข่ายของสมาคมยื่นให้รองนายกรัฐมนตรีซึ่งเป็นเรื่องเกี่ยวกับข้อเสนอทางด้านมาตรการเสริมทั้งการดูแลคูปองลดราคาปุ๋ย การใช้คูปองช่วยด้านราคาน้ำมันสำหรับเกษตรกรรม เรื่องพัฒนาพันธุ์ข้าว การเพิ่มผลิตภัณฑ์ข้าวเปลือกไปใช้เป็นอาหารสัตว์และอื่นๆ
จากนั้น รองนายกรัฐมนตรีและรัฐมนตรีว่าการกระทรวงพาณิชย์ นายจุรินทร์ ได้เปิดเผยต่อชาวนาว่ามีข่าวดีสัปดาห์หน้าที่ในการประชุมคณะรัฐมนตรีอังคารหน้านี้ จะได้เคาะเกี่ยวกับงบประมาณดูแลเกษตรกรเพิ่มเติมโดยหลังจากจ่ายส่วนต่างไป 2 งวดและงวด 3 บางส่วนไปแล้ว จากนั้นในส่วนที่เหลือเมื่อราคาข้าวยังไม่ขึ้น ทางรัฐบาลได้มีการเพิ่มเพดานด้านการเงินการคลังมาตรา 28 ทั้งนี้เพื่อช่วยชาวนาและเกษตรกร อย่างไรก็ตามรัฐบาลเดินหน้านโยบายและต้องได้การชดเชยส่วนต่างตามที่นโยบายรัฐบาลดำเนินมาและเดินหน้าต่อไปในปีที่ 3 และโครงการประกันรายได้เกษตรกรนั้นราคาพืชผลเกษตรตัวอื่นดีหมด เช่น ผลไม้ราคาดีมาก ส่วนยางพารา ข้าวโพด ปาล์มน้ำมัน มันสำปะหลังไม่ต้องจ่ายเงินชดเชยส่วนต่าง เพราะราคาเกินจากรายได้ที่ประกันไว้แล้วไม่เป็นภาระงบประมาณ เพราะกระทรวงพาณิชย์กับกระทรวงเกษตรจับมือกันผลักดันการส่งออกสินค้าเกษตรเพื่อยกระดับราคาดังนั้น จึงมีเฉพาะข้าวอย่างเดียวในขอบแรกของปีนี้ที่ต้องช่วย
วันพฤหัสบดีที่ 13 มกราคม 2565
ครม. ไฟเขียวเพิ่มวันลาคลอด ขรก. รับเงินเดือน 50% - พ่อลาดูแลลูก 15 วันไม่ติดต่อกันได้
.....
ที่ประชุม ครม. (11 ม.ค. 65) อนุมัติหลักการร่างมาตรการสนับสนุนสตรีให้เป็นพลังสำคัญทางเศรษฐกิจ สร้างการมีส่วนร่วมของผู้ชายในการเลี้ยงดูบุตร และสร้างกลไกการพัฒนาเด็ก เพื่อลดภาระให้กับผู้หญิงที่ทำงาน สอดคล้องกับอนุสัญญาว่าด้วยการขจัดการเลือกปฏิบัติต่อสตรีในทุกรูปแบบ ที่ไทยเข้าร่วมเป็นรัฐภาคี
.
ครอบคลุม 3 กลุ่มเป้าหมาย ได้แก่ กลุ่มแรงงานหญิงทั้งในระบบและนอกระบบ กลุ่มแม่เลี้ยงเดี่ยว และกลุ่มผู้หญิงสูงอายุที่เป็นผู้เลี้ยงดูเด็ก
.
สำหรับมาตรการสนับสนุนมี 3 ส่วนหลัก
จัดบริการศูนย์พัฒนาเด็กเล็กอายุต่ำกว่า 3 ปี และขยายเวลาเปิด – ปิดศูนย์พัฒนาเด็กเล็กหรือสถานรับเลี้ยงเด็กให้สอดคล้องกับเวลาทำงานของผู้ปกครองในแต่ละพื้นที่
.
ขยายวันลาคลอดของแม่ที่เป็นข้าราชการหญิง โดยได้รับค่าจ้างจากเดิมไม่เกิน 90 วัน เป็น 98 วัน (เพิ่มขึ้น 8 วัน) และสามารถลาเพิ่มได้อีกไม่เกิน 90 วัน โดยได้รับเงินเดือนในอัตรา 50%
.
ส่งเสริมการลาของสามีที่เป็นข้าราชการชาย ช่วยภรรยาดูแลบุตรหลังคลอด โดยให้มีสิทธิลาได้ 15 วันทำการ เป็นช่วง ๆ ไม่ติดต่อกันจนครบวันลา (จากเดิมที่ให้ลาครั้งหนึ่งติดต่อกันได้ไม่เกิน 15 วันทำการ)
.
มาตรการดังกล่าวยังไม่มีผลในขณะนี้ โดยกระทรวงการพัฒนาสังคมและความมั่นคงของมนุษย์ (พม.) จะรับข้อเสนอแนะจากหน่วยงานที่เกี่ยวข้องไปพิจารณา และแก้ไขระเบียบต่อไป
#ไทยคู่ฟ้า#ร่วมต้านโควิด19
-------------------
วันอังคารที่ 22 มีนาคม 2565
สธ. เผย ฉีดวัคซีนโควิดเข็ม 3 ป้องกัน “โอมิครอน” ได้สูงขึ้น แนะ ปชช. ฉีดหลังครบ 3 เดือนทุกสูตร
.....
กระทรวงสาธารณสุข (สธ.) เผยประสิทธิผลวัคซีนโควิด-19 จากการใช้จริงใน จ.เชียงใหม่ (เดือน ม.ค. – ก.พ. 65) พบฉีดเข็ม 3 ป้องกันการติดเชื้อสายพันธุ์โอมิครอนได้ 45 - 68% ป้องกันเสียชีวิตสูง 98% ส่วนเข็ม 4 ป้องกันการติดเชื้อ 82% และยังไม่พบการเสียชีวิต จึงเร่งจัดบริการฉีดเข็มกระตุ้นในผู้สูงอายุให้ได้ 70% ก่อนสงกรานต์ พร้อมปรับแนวทางการฉีดวัคซีนเข็มกระตุ้น ดังนี้
.
1.กลุ่มอายุ 18 ปีขึ้นไป ให้ฉีดเข็ม 3 ห่างจากเข็ม 2 ตั้งแต่ 3 เดือนขึ้นไปในวัคซีนทุกสูตร และฉีดเข็ม 4 ห่างจากเข็ม 3 ตั้งแต่ 4 เดือนขึ้นไป โดยหากฉีดเข็มกระตุ้นด้วยวัคซีนไฟเซอร์ สามารถเลือกฉีดแบบครึ่งโดสได้ ภายใต้ดุลยพินิจของแพทย์และความสมัครใจ
.
2.กลุ่มอายุ 12 - 17 ปี ให้เข้ารับวัคซีน mRNA เป็นเข็ม 3 โดยห่างจากเข็ม 2 เป็นเวลา 4 - 6 เดือนขึ้นไป ซึ่งสอดคล้องกับคำแนะนำขององค์การอนามัยโลกและราชวิทยาลัยกุมารแพทย์แห่งประเทศไทย
.
3.ผู้ที่มีประวัติติดเชื้อโควิด-19 มาก่อน ให้ฉีดวัคซีนตามหลักการเดียวกับผู้ที่ไม่เคยติดเชื้อ โดยฉีดวัคซีนหลังติดเชื้อเป็นเวลา 3 เดือน
.
อ่านเพิ่มเติม คลิกhttps://www.thaigov.go.th/news/contents/details/52783
#ไทยคู่ฟ้า#ร่วมต้านโควิด19
-------------------
วันศุกร์ที่ 5 พฤศจิกายน 2564
รัฐบาลเห็นชอบวันหยุดประจำภาคตะวันออก
วันศุกร์ที่ 5 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบกำหนดวันหยุดราชการประจำภาคตะวันออกเป็นวันอังคารที่ 28 ธ.ค.2564 วันสมเด็จพระเจ้าตากสินมหาราช ครอบคลุมพื้นที่ 8 จังหวัดประกอบด้วย จ.ฉะเชิงเทรา ชลบุรี ระยอง จันทบุรี ตราด นครนายก ปราจีนบุรี และสระแก้ว เนื่องจากพื้นที่ภาคตะวันออกเป็นเส้นทางและฐานพักแรมที่สมเด็จพระเจ้าตากสินมหาราชทรงใช้เพื่อรวบรวมกำลังพลและฝึกอาวุธก่อนยกทัพเข้ากรุงศรีอยุธยาเพื่อกอบกู้อิสรภาพ ทั้งนี้ การกำหนดวันหยุดราชการประจำภาคมีวัตถุประสงค์เพื่อส่งเสริมให้ประชาชนเดินทางท่องเที่ยว เพิ่มการบริโภคภายในประเทศ กระตุ้นเศรษฐกิจในภาพรวม โดยก่อนหน้านี้มีการหยุดราชการในภาคตะวันออกเฉียงเหนือ ภาคเหนือ ภาคกลาง และภาคใต้ ไปแล้ว
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 26 มกราคม 2565
โฆษกรัฐบาลสวน “จาตุรนต์” นับวันยิ่งถอยหลังลงคลอง ลั่น ถ้า “บิ๊กตู่” นั่งนายกฯ ต่อ ก็เพราะประชาชนเขาอยากให้อยู่ เหน็บอย่ารีบเล่นใหญ่ ทวงคืนพื้นที่ให้ตระกูลฉายแสงก่อนจะดีกว่า
โฆษกรัฐบาลสวน “จาตุรนต์” นับวันยิ่งถอยหลังลงคลอง ลั่น ถ้า “บิ๊กตู่” นั่งนายกฯ ต่อ ก็เพราะประชาชนเขาอยากให้อยู่ เหน็บอย่ารีบเล่นใหญ่ ทวงคืนพื้นที่ให้ตระกูลฉายแสงก่อนจะดีกว่า
วันที่ 26 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายจาตุรนต์ ฉายแสง สมาชิกพรรคเพื่อไทย และอดีตรองนายกรัฐมนตรี ระบุว่า การอยู่ในตำแหน่งนายกรัฐมนตรีของพลเอก ประยุทธ์ จันทร์โอชาต่อจากนี้ไปไม่ใช่เพื่อการแก้ปัญหาประเทศหรือสร้างผลงานใด ๆ แต่เป็นการซื้อเวลาเพื่อหาทางลดความเสียหายของพลเอก ประยุทธ์ เองเท่านั้นว่า นายจาตุรนต์เป็นถึงอดีตรัฐมนตรี และเป็นคนเดือนตุลา แต่นับวันความคิดยิ่งถอยหลังลงคลอง จึงไม่แปลกใจที่การเลือกตั้งครั้งล่าสุดตระกูลฉายแสงถึงได้สูญพันธุ์ หมดความขลัง แล้วก็คิดว่าคนอื่นจะเหมือนกับตัวเอง อย่างไรก็ตาม ยืนยันว่า พลเอก ประยุทธ์ มุ่งมั่นตั้งใจทำงานเพื่อแก้ปัญหาความเดือดร้อนให้กับประชาชนอย่างเต็มที่ จึงไม่สนใจการตอบโต้ทางการเมืองใด ๆ ทำให้บางกลุ่มบางคนได้ใจ ออกมาบิดเบือนข้อเท็จจริงอยู่ทุกวัน
ส่วนกรณีที่นายจาตุรนต์ระบุว่า สิ่งที่ประชาชนจะต้องช่วยกันคิดว่า ทำอย่างไรรัฐบาลใหม่จะไม่ใช่พวกที่สืบทอดอำนาจมาด้วยกัน แต่เป็นรัฐบาลที่มาจากประชาชนและพร้อมจะแก้ปัญหาประเทศตอบสนองความต้องการของประชาชนจริง ๆ นั้น นายธนกร กล่าวว่า ยิ่งฟังก็ยิ่งเห็นว่า นายจาตุรนต์คงกู่ไม่กลับแล้ว อยากเป็นรัฐบาลมาก แต่คิดทำอะไรไม่เป็น จึงต้องอาศัยความเห็นประชาชนช่วยผลักดันตัวเองให้ได้เป็นรัฐบาล ถ้ารัฐบาลชุดใหม่ต่อจากนี้เป็นการสืบทอดอำนาจ ก็คงเป็นการสืบทอดอำนาจจากประชาชนให้เข้ามาแก้ปัญหาของประเทศ หลังรัฐบาลในอดีตปล่อยให้มีการทุจริตมากมายจนมีอดีตรัฐมนตรีต้องติดคุกมากกว่า เพราะรัฐบาลพลเอก ประยุทธ์ มาจาก ส.ส.พรรคร่วมรัฐบาลที่เป็นตัวแทนของประชาชนในการเข้ามาแก้ปัญหาอย่างแท้จริง ทั้งนี้ อยากแนะนำให้นายจาตุรนต์อย่ารีบเล่นใหญ่ แค่ทวงคืนพื้นที่ให้ตระกูลฉายแสงให้ได้ก่อนจะดีกว่า เพราะคนในพื้นที่คงเกิดคำถามแล้วว่า ตระกูลฉายแสงอยู่ต่อแล้วประชาชนจะได้อะไร
วันอาทิตย์ที่ 19 มิถุนายน 2565
โฆษกรัฐบาล เผย "นายกฯ" พอใจการขับเคลื่อนเศรษฐกิจไทยผ่านแพลตฟอร์มออนไลน์ ส่งเสริมการซื้อขายแบบก้าวกระโดด
โฆษกรัฐบาล เผย "นายกฯ" พอใจการขับเคลื่อนเศรษฐกิจไทยผ่านแพลตฟอร์มออนไลน์ ส่งเสริมการซื้อขายแบบก้าวกระโดด โดยเฉพาะสลากดิจิทัล ขายหมดแล้ว 5.17 ล้านใบ ภายใน 3 วัน กำชับดูแลด้านความปลอดภัยในการใช้ประโยชน์จากเทคโนโลยีและดิจิทัล
วันนี้ 19 มิ.ย. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนต่ว่าการกระทรวงกลาโหม ยินดีที่รัฐบาลสามารถขับเคลื่อนประเทศไทยสู่การใช้ธุรกรรมผ่านแพลตฟอร์มออนไลน์ ประชาชนมีการปรับตัวหลังจากวิกฤตการณ์โควิด-19 ซึ่งที่ผ่านมารัฐบาลได้มีการกระตุ้นให้คนไทย ก้าวเข้าสู่ระบบ e-paymaent เพื่อเป็นการเปิดประตูแห่งโอกาสทางเศรษฐกิจและรายได้ที่ไร้ขีดจำกัด ซึ่งถือว่าประสบความสำเร็จเป็นอย่างมาก
อย่างโครงการคนละครึ่งผ่านแอป "เป๋าตัง" เป็นต้น และขณะนี้ประชาชนยังได้ให้ความสนใจตอบรับการซื้อขายสลากดิจิทัลเป็นอย่างดี
ล่าสุดการเปิดจำหน่ายของงวดวันที่ 1 กรกฏาคม 2565 ได้เปิดจำหน่ายไปได้เพียง 3 วัน มีประชาชนเข้ามาซื้อสลากดิจิทัล ที่เปิดขายผ่านแพลตฟอร์มแอปพลิเคชัน “เป๋าตัง” หมดแล้ว 5.17 ล้านฉบับ
"รัฐบาลเดินหน้าขับเคลื่อนประเทศเข้าสู่ยุคดิจิทัลเพื่อพลิกวิกฤตสร้างโอกาสให้กับประชาชน นอกจากนี้ยังสามารถใช้เทคโนโลยีในการแก้ไขปัญหาการขายสลากเกินราคาได้อย่างเป็นรูปธรรม ถือเป็นอีกหนึ่งความสำเร็จของรัฐบาล อย่างไรก็ตาม นายกรัฐมนตรี ได้กำชับให้หน่วยงานที่กำกับดูแลเรื่องเศรษฐกิจดิจิทัล บูรณาการการทำงานช่วยกันดูแลด้านความปลอดภัยในการใช้ประโยชน์จากเทคโนโลยีและดิจิทัล ไม่ให้เกิดช่องว่างในการฉ้อโกง" นายธนกร กล่าว
............................
วันอังคารที่ 22 กุมภาพันธ์ 2565
กรมทางหลวง สรุปผลการการรับฟังความคิดเห็นประชาชน โครงการบูรณะเพิ่มประสิทธิภาพการจราจรและขนส่ง
ทล.108 ปากทางท่าลี่ - สะพานแม่กลาง จ.เชียงใหม่
กรมทางหลวง (ทล.) กระทรวงคมนาคม โดยแขวงทางหลวงเชียงใหม่ที่ 1 สำนักงานทางหลวงที่ 1 (เชียงใหม่) ได้ดำเนินโครงการการมีส่วนร่วมและแสดงความคิดเห็นของประชาชน โครงการพัฒนาทางหลวงเพื่อเพิ่มประสิทธิภาพการจราจรและขนส่ง กิจกรรมยกระดับมาตรฐานและเพิ่มประสิทธิภาพทางหลวง ในทางหลวงหมายเลข 108 ตอน ปากทางท่าลี่ - สะพานแม่กลาง ระหว่าง กม. ที่ 80 - 81+600 ระยะทางประมาณ 1.6 กิโลเมตร ในพื้นที่ตำบลสบเตี๊ยะ อำเภอจอมทอง จังหวัดเชียงใหม่ เมื่อวันพุธที่ 2 กุมภาพันธ์ 2565 ณ ห้องประชุมประจำหมู่บ้าน บ้านนากบ ตำบลบ้านแปะ อำเภอจอมทอง จังหวัดเชียงใหม่ เพื่อเพิ่มความปลอดภัยและส่งเสริมให้ประชาชนมีบทบาทและมีส่วนร่วมในการดำเนินงานโครงการต่าง ๆ ของ ทล.
ทางหลวงหมายเลข 108 ตอน ปากทางท่าลี่ - สะพานแม่กลาง เป็นเส้นทางสายหลักที่สำคัญ เชื่อมระหว่างจังหวัดเชียงใหม่กับจังหวัดแม่ฮ่องสอน และเป็นเส้นทางในการคมนาคมขนส่งมวลชน ด้านการเกษตร ฯลฯ และสถานที่ท่องเที่ยวที่สำคัญ และเป็นแหล่งประกอบกิจกรรมทางด้านเศรษฐกิจและสังคม ปัจจุบันเริ่มมีความคับแคบและไม่ปลอดภัย มีปริมาณจราจรอยู่ที่ 6,827 คัน/วัน และมีการใช้ความเร็วสูง ประกอบกับสภาพผิวทางปัจจุบันเป็นพื้นผิวแอสฟัลต์คอนกรีต จำนวน 4 ช่องจราจร ความกว้างช่องละ 3.5 เมตร ไหล่ทางกว้างข้างละ 0.5 เมตร เขตทางกว้างข้างละ 20 เมตร และมีสัดส่วนรถบรรทุกอยู่ที่ร้อยละ 25.91 ไม่มีเกาะกลางกั้นในการแบ่งทิศทางจราจร ทำให้มีการตัดกระแสจราจรกันไปมา ส่งผลให้เกิดอุบัติเหตุจนทำให้เกิดอันตรายต่อชีวิตและทรัพย์สินของประชาชนอยู่เป็นประจำ ทล. จึงเห็นความสำคัญของการปรับปรุงทางหลวงสายดังกล่าว เพื่อเพิ่มประสิทธิภาพและความปลอดภัย สามารถรองรับการจราจรที่เพิ่มสูงขึ้นทุกปีได้อย่างมีประสิทธิภาพ โดยดำเนินการก่อสร้างบูรณะผิวทางแอสฟัลต์คอนกรีต จำนวน 4 ช่องจราจร ความกว้างช่องจราจรช่องละ 3.5 เมตร ขยายไหล่ทางกว้าง 2.5 เมตร มีเกาะกลางแบบแบริเออร์คอนกรีตแบ่งถนน ความกว้าง 0.6 เมตร พร้อมทั้งก่อสร้างแบริเออร์คอนกรีต ด้านไหล่ทางเป็นช่วง ๆ ตามความเหมาะสมของไหล่ทางที่มีความชัน และมีจุดกลับรถ จำนวน 2 แห่ง พร้อมติดตั้งไฟฟ้าแสงสว่างและอุปกรณ์อำนวยความปลอดภัย งบประมาณ 50,000,000 บาท เพื่อให้ประชาชนเกิดความเข้าใจที่ถูกต้องในการดำเนินโครงการนี้ จึงให้ทุกภาคส่วนเข้ามามีส่วนร่วมในการรับข้อมูลข่าวสาร และแสดงข้อคิดเห็นข้อเสนอแนะต่อโครงการ เพื่อนำไปปรับปรุง แก้ไขปัญหาความเดือดร้อนของประชาชนในพื้นที่ระหว่างดำเนินการก่อสร้าง ทั้งนี้จากการสรุปผลการรับฟังความคิดเห็นของประชาชน ปรากฏว่า เห็นด้วยกับการดำเนินการดังกล่าว ส่วนใหญ่มีความคิดเห็นว่าทำให้การจราจรสะดวกปลอดภัยขึ้น เป็นการนำความเจริญมาสู่ชุมชนและเป็นการสนับสนุนการท่องเที่ยว สำหรับขั้นตอนต่อไป ทล. จะดำเนินการก่อสร้างโครงการดังกล่าวต่อไป
เมื่อโครงการดังกล่าวแล้วเสร็จ จะเป็นการพัฒนาโครงข่ายทางหลวงและเพื่ออำนวยความสะดวกปลอดภัยแก่ผู้ใช้ทาง อนึ่ง ทล. รับฟังความคิดเห็นและข้อเสนอแนะของประชาชนซึ่งจะเป็นประโยชน์ต่อการดำเนินงานของหน่วยงานและทำให้เกิดการบริหารกิจการบ้านเมืองที่ดีต่อไป ประชาชนสามารถสอบถามและติดตามรายละเอียดของโครงการก่อสร้างฯเพิ่มเติมได้ที่แขวงทางหลวงเชียงใหม่ที่ 1 โทร. 0 5327 8700 และ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
วันพุธที่ 9 มีนาคม 2565
รมว.เฮ้ง ห่วง 18 ชีวิตลูกเรือไทย ส่ง พล.ต.ต.นันทชาติ รุดเข้าช่วยเหลือกลางทะเลภูเก็ต
รมว.เฮ้ง ห่วง 18 ชีวิตลูกเรือไทย ส่ง พล.ต.ต.นันทชาติ รุดเข้าช่วยเหลือกลางทะเลภูเก็ต
เมื่อวันที่8มีนาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้พลตำรวจตรีนันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานลงพื้นที่เพื่อช่วยเหลือลูกเรือไทยในเรือประมงทะเลณท่าเทียบเรือรัษฎาจังหวัดภูเก็ตโดยพล.ต.ต.นันทชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้ให้ความสำคัญกับการยกระดับการป้องกันและแก้ไขปัญหาการค้ามนุษย์สู่Tier 2เพื่อให้เป็นไปตามมาตรฐานสากลและองค์การแรงงานระหว่างประเทศควบคู่กับการขับเคลื่อนนโยบายการป้องกันและขจัดการทำประมงที่ผิดกฎหมายขาดการรายงานและไร้การควบคุม(IUU Fishing)โดยการตรวจในครั้งนี้เป็นบูรณาการการทำงานร่วมกันของหน่วยงานในสังกัดกระทรวงแรงงานตำรวจน้ำและองค์กรภาคประชาสังคม(NGOs)ซึ่งประกอบด้วยStella Marisมูลนิธิไอเจเอมและสำนักงานกฎหมายเอสอาร์ทั้งนี้เพื่อให้หน่วยที่เกี่ยวข้องมีความเข้าใจที่ตรงกันและนำข้อท้าทายหรืออุปสรรคจากการออกตรวจที่พบร่วมกันมาปรับปรุงแก้ไขเพื่อให้การดำเนินการให้ความคุ้มครองแรงงานในภาคประมงเป็นไปอย่างมีประสิทธิภาพมากยิ่งขึ้น
พล.ต.ต.นันทชาติกล่าวต่อว่าท่านสุชาติชมกลิ่นรัฐมนตรีว่าการกระทรวงแรงงานได้มอบหมายให้ผมและคณะลงพื้นที่จังหวัดภูเก็ตเพื่อช่วยเหลือลูกเรือไทย18คนบนเรือชูมีที่ร้องขอความช่วยเหลือจากกระทรวงแรงงานเบื้องต้นพบเดินทางมาจากประเทศอินโดนีเซียและห่างจากแหลมพรหมเทพประมาณ39ไมล์ทะเลหรือราว70กิโลเมตรจึงเร่งสกัดเพื่อตรวจสอบข้อเท็จจริงจากการสอบถามลูกเรือให้ข้อมูลว่าได้ขึ้นเรือไปทำงานกับนายจ้างเมื่อเดือนกุมภาพันธ์ปี2564และหมดสัญญาจ้างในเดือนพฤศจิกายน2564ผ่านมา3เดือนนายจ้างไม่ยอมส่งกลับคืนสู่ฝั่งอ้างท่าเรือไม่อนุญาตให้เข้าเทียบเพราะสถานการณ์โควิด-19ส่งผลให้แรงงานถูกบีบให้ทำงานต่ออย่างผิดกฎหมายและไม่ได้รับความคุ้มครองในฐานะแรงงานหากเกิดปัญหาเจ็บป่วยล้มตายถือว่าตายฟรีเพราะไม่มีสัญญาจ้างคุ้มครองและที่สำคัญทุกคนในเรือทั้ง18ชีวิตยังไม่เคยฉีดวัคซีนป้องกันโรคโควิด-19แม้แต่เข็มเดียวโดย16คนหมดสัญญาจ้างงานและ5คนมีความประสงค์กลับภูมิลำเนาหลังจากนี้กระทรวงแรงงานโดยกรมสวัสดิการและคุ้มครองแรงงานกระทรวงการพัฒนาสังคมและความมั่นคงของมนุษย์และตำรวจจะมีการนำลูกเรือที่ประสงค์จะกลับเข้าฝั่งมาตรวจสอบเอกสารและจะมีการขยายผลดำเนินคดีในแต่ละบทกฎหมายว่าเข้าข่ายผิดข้อกฎหมายใดบ้างซึ่งจะมีสหวิชาชีพเข้าร่วมสอบด้วย
+++++++++++++++++++
กองเผยแพร่และประชาสัมพันธ์
9มีนาคม2565
วันพุธที่ 23 มีนาคม 2565
โฆษกรัฐบาลเผยช่วงเทศกาลสงกรานต์ ศบค.อนุญาตให้เล่นน้ำและจัดกิจกรรมตามประเพณี ในพื้นที่ควบคุมสำหรับการจัดงานภายใต้มาตรการ COVID Free Setting อย่างเคร่งครัด
โฆษกรัฐบาลเผยช่วงเทศกาลสงกรานต์ ศบค.อนุญาตให้เล่นน้ำและจัดกิจกรรมตามประเพณี ในพื้นที่ควบคุมสำหรับการจัดงานภายใต้มาตรการ COVID Free Setting อย่างเคร่งครัด  โดยนายกฯ กำชับ สสจ. ทุกจังหวัด เร่งสื่อสารสร้างความเข้าใจรณรงค์การฉีดวัคซีนโควิด-19
วันที่ 23 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นห่วงช่วงวันหยุดเทศกาลสงกรานต์ ซึ่งเป็นวันหยุดต่อเนื่องและตรงกับช่วงเวลาพักผ่อนกับครอบครัวที่ประชาชนส่วนใหญ่ตั้งใจใช้ช่วงเวลานี้เดินทางกลับบ้านเพื่อพบปะญาติพี่น้อง ร่วมทำบุญ และพักผ่อน จึงขอเน้นย้ำสำนักงานสาธารณสุขจังหวัดทั่วประเทศ รณรงค์ฉีดวัคซีนป้องกันโควิด-19 ในผู้สูงอายุเพื่อต้อนรับ ลูก-หลาน กลับบ้านอย่างปลอดภัยในช่วงเทศกาลสงกรานต์ พร้อมยังฝากไปถึงผู้ที่วางแผนจะเดินทางกลับภูมิลำเนา ขอให้ปฏิบัติตนตามมาตรการ COVID Free Personal ตรวจ ATK ก่อนเดินทาง
ทั้งนี้ นายธนกรกล่าวย้ำว่า ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ที่ผ่านมา ได้มีมาตรการช่วงเทศกาลโดยในพื้นที่จัดงานสงกรานต์ที่มีการควบคุม อนุญาตให้เล่นน้ำและจัดกิจกรรมตามประเพณี เช่น รดน้ำดำหัว สรงน้ำพระ การละเล่น การแสดงทางวัฒนธรรม ประเพณีท้องถิ่น ขบวนแห่ การแสดงดนตรี โดยต้องปฏิบัติตามมาตรการ COVID Free Setting และมีการกำกับอย่างเคร่งครัด แต่ห้ามประแป้ง ปาร์ตี้โฟม จำหน่ายและบริโภคแอลกอฮอล์ในพื้นที่จัดงาน ในส่วนพื้นที่สาธารณะไม่มีการควบคุม เช่น ท้องถนน หรือพื้นที่สาธารณะทั่วไป ยังไม่อนุญาตให้เล่นน้ำ ประแป้ง และปาร์ตี้โฟม
“นายกรัฐมนตรียังให้ความสำคัญในการเฝ้าระวังการแพร่ระบาดโควิด-19 ก่อน-หลังช่วงเทศกาลสงกรานต์ระวังอย่างใกล้ชิด ขอให้ทุกฝ่าย ทุกคนร่วมมือเพื่อเปลี่ยนกำลังเล็ก ๆ ให้เป็นพลังสำคัญที่ช่วยควบคุมโรคและทำให้โควิด-19 กลายเป็นโรคประจำถิ่น เพื่อที่ทุกคนสามารถอยู่ร่วมกับโรคด้วยความปลอดภัยได้”
สถานการณ์การแพร่ระบาดของโควิด-19 วันนี้ (23 มี.ค. 2565) พบผู้ติดเชื้อโควิด-19 รายใหม่ รวม 25,164 ราย จำแนกเป็น ผู้ป่วยจากในประเทศ 25,116 ราย ผู้ป่วยมาจากต่างประเทศ 48 ราย ผู้ป่วยสะสม 1,200,521 ราย (ตั้งแต่ 1 มกราคม 2565) หายป่วยกลับบ้าน 24,770 ราย หายป่วยสะสม 993,837ราย (ตั้งแต่ 1 มกราคม 2565) ผู้ป่วยกำลังรักษา 237,128 ราย และเสียชีวิต 80 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 2564 - 22 มี.ค. 2565 (18.15 น.) รวมฉีดสะสมอยู่ที่ 127,779,290 โดส เข็มที่ 1 ฉีดสะสม 55,009,791 โดส เข็มที่ 2 ฉีดสะสม 50,140,203 โดส เข็มที่ 3 ฉีดสะสม 20,621,639 โดส และเข็มที่ 4 ฉีดสะสม 2,007,657 โดส
--------------
วันเสาร์ที่ 20 พฤศจิกายน 2564
ดีอีเอสเตือนอย่าหลงเชื่อ ข่าวปลอม กรณีเอกสารหนังสือรับรอง และแสดงการยินยอม เงื่อนไขการรับวัคซีนโควิด 19
ดีอีเอสเตือนอย่าหลงเชื่อ ข่าวปลอม กรณีเอกสารหนังสือรับรอง และแสดงการยินยอม เงื่อนไขการรับวัคซีนโควิด 19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีเอกสารที่มีเนื้อหาเกี่ยวกับประเด็นเรื่องเอกสารหนังสือรับรองและแสดงการยินยอมเงื่อนไขการรับวัคซีนโควิด19ทางศูนย์ต่อต้านข่าวปลอมได้ตรวจสอบข้อเท็จจริงกับสำนักงานปลัดกระทรวงสาธารณสุขกระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
กรณีเอกสารรับรองและแสดงการยินยอมเกี่ยวกับการรับวัคซีนโควิด19ซึ่งได้ระบุว่าหากอาการไม่พึงประสงค์หลังการฉีดวัคซีนหน่วยงานจะชดเชยเป็นเงิน10ล้านบาทด้วยนั้นทางสำนักงานปลัดกระทรวงสาธารณสุขได้ตรวจสอบเอกสารดังกล่าวและชี้แจงว่าเป็นเอกสารปลอมโดยในการเข้ารับการฉีดวัคซีนที่หน่วยบริการต่างๆจะมีแบบคัดกรองสุขภาพว่าสามารถรับการฉีดได้หรือไม่เช่นโรคประจำตัวประวัติการแพ้ยาประวัติการได้รับวัคซีนการแพ้วัคซีนหรือส่วนประกอบวัคซีนการติดเชื้อโควิดในช่วง3เดือนที่ผ่านมาภาวะโรคประจำตัวที่อาการยังไม่คงที่การตั้งครรภ์การเจ็บป่วยการรับวัคซีนชนิดอื่นๆในระยะที่ผ่านมาเป็นต้นรวมทั้งให้คำแนะนำเรื่องประสิทธิผลของวัคซีนการปฏิบัติตัวตามมาตรการป้องกันตนเองอาการที่อาจพบได้และการปฏิบัติตัวหลังการฉีดวัคซีนโควิด19และอาการที่ควรไปพบแพทย์เพื่อให้ผู้รับบริการได้รับทราบข้อมูลเข้าใจเกี่ยวกับวัคซีนโควิด19เพื่อตัดสินใจรับการฉีดวัคซีนก่อนลงนามยินยอมฉีดวัคซีนโควิด19และผู้ให้บริการที่หน่วยบริการจะลงนามในแบบฟอร์มด้วย
สำหรับกรณีมีอาการไม่พึงประสงค์หลังการฉีดวัคซีนสามารถยื่นเรื่องขอรับเงินช่วยเหลือเบื้องต้นผ่านโรงพยาบาลสำนักงานสาธารณสุขจังหวัดหรือสปสช.เขตพื้นที่ซึ่งมีคณะอนุกรรมการทั้ง13เขตทั่วประเทศดำเนินการพิจารณาเรื่องเงินเยียวยาโดยกรณีเสียชีวิต/ทุพพลภาพถาวรไม่เกิน4แสนบาท,เสียอวัยวะพิการไม่เกิน240,000บาท,บาดเจ็บ/เจ็บป่วยต่อเนื่องไม่เกิน1แสนบาทดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆประชาชนสามารถติดตามข้อมูลข่าวสารที่ถูกต้องจากกระทรวงสาธารณสุขได้ที่เว็บไซต์https://www.moph.go.thหรือสอบถามโทร02 5901000
ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันศุกร์ที่ 30 กรกฎาคม 2564
PM appreciated the U.S. Government’s hospitality for 1.54 million doses of Pfizer vaccines.
PM appreciated the U.S. Government’s hospitality for 1.54 million doses of Pfizer vaccines.
1.54 million doses of Pfizer vaccines arrived in Thailand as the Prime Minister expressed appreciation for the United States Government’s Hospitality and reiterated the doses have to administer only to frontline medical workers and targeted groups of people, not to VIPs.
July 30, 2021, 4 a.m.,Deputy Government Spokesperson Traisuree Taisaranakul disclosed today that Deputy Prime Minister and Minister of Public Health Anutin Charnvirakul and senior health officials represented the Thai Government receiving the delivery of 1.54 million doses of Pfizer vaccines donated by the United States at Suvarnabhumi Airport.
The shipment arrived at Suvarnabhumi Airport at 04.30 a.m. on flight 3S530 of AeroLogic airlines, after which they must be stored in a refrigerator at -70 to -90 degrees Celsius, before distributing.
Prime Minister and Defense Minister Gen. Prayut Chan-o-cha expressed appreciation for the U.S. Government’s hospitality which U.S. Government always have for Thailand, especially when Thailand is facing the COVID-19 pandemic. The Prime Minister also emphasized that the vaccine distribution must follow the plan in which the doses would be administered only to frontline medical workers and target groups, not to VIPs, Ms. Traisuree said.
For the target group on a proposed distribution of 1.54 million doses of Pfizer vaccines will be received, consisting of:
1) Frontline medical personnel working on a COVID-19 mission (as the 3rd booster dose) 700,000 doses 2) People at high risk of dying from COVID-19 infection with Thai nationality 645,000 doses 3) Elderly people, people with chronic diseases in 7 disease groups, pregnant women with the gestational age of 12 weeks or more, foreigners living in Thailand (focus on the elderly and chronic disease, pregnant women with a gestational age of 12 weeks or more, foreign travelers who need to receive the Pfizer vaccine such as diplomats, students) 150,000 doses 4) Conduct a research study. (Approved by the Ethics Research Committee) 5,000 doses and 5) Reserved for countering the outbreak 40,000 doses.
วันพฤหัสบดีที่ 28 กรกฎาคม 2565
คำกราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายเครื่องราชสักการะ จุดเทียนถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
คำกราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายเครื่องราชสักการะ จุดเทียนถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565 พลเอก ประยุทธ์ จันทร์โอชา นายกรัฐมนตรี ผู้กราบบังคมทูล วันพฤหัสบดีที่ 28 กรกฎาคม พุทธศักราช
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี และพสกนิกรชาวไทยทุกหมู่เหล่า ทั้งที่มาชุมนุมพร้อมกันอยู่ ณ ที่นี้ และที่อยู่ในสถานที่ต่าง ๆ ทั่วประเทศ
มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสำนึกในพระมหากรุณาธิคุณอันหาที่สุดมิได้ เนื่องในโอกาสมหามงคลเฉลิมพระชนมพรรษา วันที่ 28 กรกฎาคม พุทธศักราช 2565 นี้
ตลอดระยะเวลาที่ผ่านมาใต้ฝ่าละอองธุลีพระบาททรงปฏิบัติบำเพ็ญพระราชกรณียกิจนานัปการ
ด้วยพระราชวิริยอุตสาหะ เพื่อสร้างประโยชน์สุขแก่อาณาราษฎร ให้มีความสุขสวัสดิ์ มีคุณภาพชีวิตที่ดีอย่างพอเพียงและยั่งยืน ทรงสืบสาน รักษา และต่อยอดศาสตร์พระราชาแห่งสมเด็จพระบรมชนกนาถด้วยพระราชปณิธานอันแน่วแน่ ก่อให้เกิดโครงการในพระราชดำริน้อยใหญ่ที่ยังประโยชน์อเนกอนันต์แก่ปวงประชา และสร้างความเจริญก้าวหน้าอย่างมั่นคงแก่ประเทศชาติ ทั้งยัง พระราชทานขวัญกำลังใจและความช่วยเหลือแก่ประชาชนที่ประสบทุกข์ภัย ให้สามารถพ้นผ่านความยากลำบากไปได้ แสงประทีปที่สว่างไสวทั่วราชอาณาจักรในวันนี้ เปรียบเสมือนพระเมตตาอาทรของใต้ฝ่าละอองธุลีพระบาทที่ส่องสว่างและให้ความอบอุ่นกลางดวงใจของปวงข้าพระพุทธเจ้า และจักประทับในจิตใจของปวงข้าพระพุทธเจ้าและเหล่าพสกนิกรตลอดไป
ในศุภวาระมหามงคลสมัยวันเฉลิมพระชนมพรรษา 28 กรกฎาคม พุทธศักราช 2565 ข้าพระพุทธเจ้าขอพระราชทานนำพสกนิกรทุกหมู่เหล่าทั่วพระราชอาณาจักร ถวายพระพรชัยมงคลโดยพร้อมเพรียงกัน ดังนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ขอพลานุภาพแห่งคุณพระรัตนตรัยและสรรพสิ่งศักดิ์สิทธิ์ในสากล อีกทั้งพระบรมเดชานุภาพแห่งสมเด็จพระบุรพมหากษัตริยาธิราชเจ้า
โปรดอภิบาลรักษาใต้ฝ่าละอองธุลีพระบาท ให้ทรงพระเจริญด้วยจตุรพิธพรชัย ทรงพระเกษมสำราญ พระเกียรติคุณแผ่ไพศาล มีพระราชประสงค์จำนงใด จงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทยตราบจิรัฐิติกาล”
ด้วยเกล้าด้วยกระหม่อม ขอเดชะ
วันอังคารที่ 28 กันยายน 2564
องค์การขนส่งมวลชนกรุงเทพ ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท ถึงวันที่ 31 ธันวาคม นี้
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 3 เดือน ถึงวันที่ 31 ธันวาคม 2564
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 3 เดือน ถึงวันที่ 31 ธันวาคม 2564 เพื่อลดภาระค่าใช้จ่าย และเป็นการส่งเสริมให้ประชาชนผู้ใช้บริการเปลี่ยนวิธีการชำระค่าโดยสารเป็นแบบไร้เงินสดมากขึ้น เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อไวรัส COVID-19
นางพนิดา ทองสุข รองผู้อำนวยการฝ่ายบริหาร รักษาการแทน ผู้อำนวยการองค์การขนส่งมวลชนกรุงเทพเปิดเผยว่า ช่วงสถานการณ์การแพร่ระบาดของโรคติดเชื้อไวรัส COVID-19 ที่ผ่านมา ขสมก. ได้มีการดำเนินการตามมาตรการป้องกันการแพร่ระบาดของโรคอย่างเคร่งครัดมาโดยตลอด เพื่อสร้างความมั่นใจให้กับผู้ใช้บริการ อาทิ การให้พนักงานและผู้ใช้บริการ สวมหน้ากากอนามัยตลอดเวลา ขณะอยู่บนรถโดยสาร การฉีดพ่นแอลกอฮอล์ภายในรถโดยสารก่อนนำรถออกวิ่งให้บริการประชาชน และการติดตั้งเจลแอลกอฮอล์ บนรถโดยสาร สำหรับให้พนักงานและผู้ใช้บริการ ล้างทำความสะอาดมือ เป็นต้น นอกจากนี้ ขสมก. ได้มีการยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท ตั้งแต่วันที่ 1 กุมภาพันธ์ - 30 กันยายน 2564 เพื่อส่งเสริมให้ผู้ใช้บริการเปลี่ยนวิธีการชำระค่าโดยสารจากเดิมที่ใช้เงินสด เป็นการชำระค่าโดยสารผ่านบัตรดังกล่าว เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อโรค
เนื่องจากปัจจุบันสถานการณ์การแพร่ระบาดของโรคติดเชื้อไวรัส COVID-19 ระลอกที่ 3 ขสมก. จึงได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 3 เดือน ถึงวันที่ 31 ธันวาคม 2564 เพื่อช่วยลดภาระค่าใช้จ่ายให้กับประชาชน และเป็นการส่งเสริม ให้มีการชำระค่าโดยสารแบบไร้เงินสดอย่างต่อเนื่อง
วันจันทร์ที่ 27 มิถุนายน 2565
ดีอีเอส เร่งขยายผลจัดอีก 39 เส้นทาง ปรับสายสื่อสารลงดิน หวั่นซ้ำรอยสำเพ็ง
ดีอีเอส เร่งขยายผลจัดอีก 39 เส้นทาง ปรับสายสื่อสารลงดิน หวั่นซ้ำรอยสำเพ็ง
เมื่อวันที่ 27 มิถุนายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส ลงพื้นที่ถนนสุขุมวิท พร้อมด้วย นางกรณิศ งามสุคนธ์รัตนา ส.ส.เขตคลองเตย-วัฒนา นายจักรพันธ์ พรนิมิตร ประธานภาค ส.ส.กทม.พรรคพลังประชารัฐ และส.ส.เขตบางพลัด-บางกอกน้อย น.ส.ภาดาท์ วรกานนท์ ส.ส.เขตราชเทวี-พญาไท-จตุจักร น.ส.ฐิติภัสร์ โชติเดชาชัยนันต์ ส.ส.เขตบางกะปิ-วังทองหลาง น.ส.ธณิกานต์ พรพงษาโรจน์ ส.ส.เขตดุสิต-บางซื่อ ตรวจการจัดระเบียบสายสื่อสารของ บริษัท โทรคมนาคมแห่งชาติ จำกัด (มหาชน) หรือ NT และของผู้ให้บริการโทรคมนาคมรายอื่นๆ โดยมีนายสมจิตต์ ธีระชุติกุล รองกรรมการผู้จัดการใหญ่ สายงานขายและปฏิบัติการลูกค้า 2 บริษัท โทรคมนาคมแห่งชาติ จำกัด (มหาชน) ให้การต้อนรับ หลังจากนั้นคณะฯ ลงพื้นที่ตรวจสภาพความเรียบร้อยสายสื่อสารในเขตกรุงเทพชั้นใน บริเวณถนนสุขุมวิท 36 หน้าอาคารชุดและแหล่งสัญจรหนาแน่นเพื่อช่วยปรับทัศนียภาพให้สวยงามมีความปลอดภัยต่อชีวิตทรัพย์สินของประชาชน โดยปี 2565 ตั้งเป้าหมายการดำเนินการในโครงการจัดระเบียบสายสื่อสารบริเวณกรุงเทพฯชั้นในตามถนนสายหลัก โดยเฉพาะย่านธุรกิจที่มีประชาชนสัญจรผ่านเป็นจำนวนมากก่อน และขยายสู่พื้นที่รอบนอกต่อไป การจัดระเบียบสายสื่อสารโดย NT กฟน. ร่วมกับผู้ประกอบการกิจการโทรคมนาคม รวมทั้งหน่วยงานอื่นๆที่เกี่ยวข้อง จัดทำแผนบูรณาการจัดระเบียบสายสื่อสารในเส้นทางหลักและเส้นทางวิกฤตทั้งในกรุงเทพฯ จำนวน 39 เส้นทาง รวมระยะทางทั้งหมด 104.83 กิโลเมตร
******************
วันพุธที่ 28 กรกฎาคม 2564
วันเฉลิมพระชนมพรรษา พระบาทสมเด็จพระปรเมนทรรามาธิบดี ศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว
#ทรงพระเจริญ
ด้วยเกล้าด้วยกระหม่อม ขอเดชะ ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
วันอังคารที่ 18 มกราคม 2565
ครม. อนุมัติ งบกลาง วงเงินรวม 1,480 ล้านบาท ดันโครงการ พาณิชย์...ลดราคา! ช่วยประชาชน ปี 2565
ครม. อนุมัติ งบกลาง วงเงินรวม 1,480 ล้านบาท ดันโครงการ พาณิชย์...ลดราคา! ช่วยประชาชน ปี 2565
วันที่ 18 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า ที่ประชุม คณะรัฐมนตรี มีมติเห็นชอบอนุมัติ เงินงบประมาณรายจ่ายงบกลาง รายการเงินสำรองจ่ายเพื่อกรณีฉุกเฉินหรือจำเป็น วงเงินรวมทั้งสิ้น 1,480 ล้านบาท เพื่อดำเนินโครงการพาณิชย์...ลดราคา! ช่วยประชาชน ปี 2565 ตามที่กระทรวงพาณิชย์เสนอ เพื่อบรรเทาความเดือดร้อนของประชาชนในสถานการณ์การระบาดของเชื้อโควิด-19 เพิ่มช่องทางในการเลือกซื้อสินค้าที่ จำเป็นต่อการดำรงชีพในราคาประหยัดให้แก่ประชาชนได้อย่างทั่วถึง รวมทั้งเพื่อให้เกิดการ กระตุ้นเศรษฐกิจฐานรากและการบริโภค ซึ่งจะก่อให้เกิดการหมุนเวียนทางเศรษฐกิจเพิ่มขึ้น
สำหรับรูปแบบของโครงการฯ จะเป็นการจำหน่ายสินค้าที่จำเป็นต่อการครองชีพให้แก่ประชาชนในราคาประหยัด ระยะเวลาดำเนินการ 90 วัน โดยมีรายละเอียด ดังนี้
1) กิจกรรมบริหารจัดการจำหน่ายสินค้าผ่านช่องทางจำหน่าย โดยจัดหา สถานที่จำหน่ายและสิ่งอำนวยความสะดวกต่างๆเพื่อจำหน่ายสินค้าที่ จำเป็นต่อการครองชีพ ผ่านช่องทาง อาทิ การจำหน่ายผ่านบริเวณร้านสะดวกซื้อ ห้างท้องถิ่น หรือตลาด พื้นที่สาธารณะหรือลานอเนกประสงค์และสถานีบริการน้ำมัน รวมจำนวนไม่น้อยกว่า 3,000 จุด ตามแหล่งชุมชนในพื้นที่กรุงเทพมหานครและภูมิภาค 76 จังหวัด และ การจำหน่ายผ่านรถ Mobile จำนวนไม่น้อยกว่า 50 คัน ตามแหล่ง ชุมชนในพื้นที่กรุงเทพมหานครและปริมณฑล
2) กิจกรรมการส่งเสริมการจำหน่ายสินค้าที่จำเป็นต่อการครองชีพ เพื่อ จัดหาและจำหน่ายสินค้าที่จำเป็นต่อการครองชีพตามชนิด ปริมาณและราคาตามที่กรมฯ กำหนด เช่น สินค้าเกษตร เนื้อไก่ ไข่ไก่ สินค้าอุปโภคบริโภค เป็นต้น จากสมาคม/ผู้ค้าปลีก/ค้าส่ง/Supplier ในพื้นที่ เพื่อจำหน่ายในจุดจำหน่าย
3) กิจกรรมการประชาสัมพันธ์เพื่อดำเนินการเผยแพร่ประชาสัมพันธ์ ให้ประชาชนได้รับทราบในวงกว้างผ่านสื่อต่างๆ รวมทั้งจัดกิจกรรมรณรงค์กระตุ้นการบริโภค
“โครงการ พาณิชย์...ลดราคา! ช่วยประชาชน ปี 2565 จะช่วยลดภาระค่าครองชีพและบรรเทาความเดือดร้อนของประชาชน ในช่วงการระบาดของโควิด-19 และ ภาวะการปรับราคาสินค้าขึ้นอย่างต่อเนื่องจากโรคระบาดในสัตว์ที่เกิดขึ้นในปัจจุบัน อีกทั้งจะเป็นเพิ่มช่องทาง ในการเลือกซื้อสินค้าอุปโภคบริโภคที่มีความจำเป็นต่อการดำรงชีวิตประจำวันในราคาประหยัด ซึ่งเป็นปัญหาที่ต้องเร่งแก้ใน ขณะนี้” นายธนกร กล่าว
-------------------------
วันศุกร์ที่ 5 พฤศจิกายน 2564
“Beef Board”ขานรับนโยบายSandboxปศุสัตว์เร่งเจรจาไทย-ลาว-จีนพร้อมเห็นชอบโครงการเพิ่มประชากรโคเนื้อ-กระบือเพื่อเป็นฐานการผลิตสำคัญในอาเซียน
“Beef Board”ขานรับนโยบายSandboxปศุสัตว์เร่งเจรจาไทย-ลาว-จีนพร้อมเห็นชอบโครงการเพิ่มประชากรโคเนื้อ-กระบือเพื่อเป็นฐานการผลิตสำคัญในอาเซียน
เมื่อวันที่3พ.ย.64นายระพีภัทร์ จันทรศรีวงศ์รองปลัดกระทรวงเกษตรและสหกรณ์เป็นประธานการประชุมคณะกรรมการนโยบายพัฒนาโคเนื้อ-กระบือและผลิตภัณฑ์แห่งชาติ(Beef Board)ครั้งที่2/2564ณห้องประชุม134กระทรวงเกษตรและสหกรณ์โดยมีผู้แทนจากกรมต่างๆในสังกัดกระทรวงเกษตรและสหกรณ์กระทรวงพาณิชย์หน่วยบัญชาการทหารพัฒนากรุงเทพมหานครธนาคารเพื่อการเกษตรและสหกรณ์การเกษตรมหาวิทยาลัยเกษตรศาสตร์กระทรวงสาธารณสุขกระทรวงอุตสาหกรรมนายกสมาคมโคเนื้อ–กระบือสหกรณ์ปศุสัตว์ที่ดำเนินกิจกรรมด้านโคเนื้อผู้แทนกองทุนสงเคราะห์เกษตรกรและผู้แทนกองทุนฯFTAเข้าร่วมประชุม
นายระพีภัทร์เปิดเผยว่าที่ประชุมมีมติเห็นชอบดังนี้
1.เห็นชอบตามข้อเสนอของกรมปศุสัตว์เรื่องการจัดทำระเบียบสำนักนายกรัฐมนตรีฯ 2.ขานรับนโยบายตามข้อสั่งการของนายกรัฐมนตรีฯเรื่องSandbox 9แห่งและเร่งขับเคลื่อนโดยด่วน3.เร่งรัดการเจรจาแก้ไขปัญหาการส่งออกโคเนื้อไทยไปลาว4.เห็นชอบโครงการส่งเสริมการเพิ่มประชากรโคเนื้อ-กระบือ
นอกจากนี้ที่ประชุมยังได้กล่าวถึงความก้าวหน้าการควบคุมป้องกันโรคการรักษาพยาบาลการฟื้นฟูสุขภาพโค-กระบือที่ป่วยด้วยโรคลัมปีสกินความก้าวหน้าการให้ความช่วยเหลือด้านการเกษตรผู้ประสบภัยพิบัติกรณีฉุกเฉินพ.ศ. 2564โรคลัมปีสกินมาตรการช่วยเหลือด้านภาระหนี้สินของเกษตรกรที่รับผลกระทบโรคโควิดและโรคลัมปีสกินผลกระทบของCPTPPที่มีต่ออุตสาหกรรมโคเนื้อไทยความก้าวหน้าโครงการอนุรักษ์และพัฒนากระบือไทยอีกด้วย
วันอาทิตย์ที่ 9 มกราคม 2565
เร่งตั้งศูนย์ไกล่เกลี่ยฯ ภาคประชาชนทั่วประเทศ ให้คนไทยเข้าถึงกระบวนการยุติธรรม
.....
กระทรวงยุติธรรม เผยความคืบหน้าการจัดตั้งศูนย์ไกล่เกลี่ยข้อพิพาทภาคประชาชน เพื่อยกระดับกระบวนการยุติธรรมให้มีประสิทธิภาพ เป็นธรรม ไม่เลือกปฏิบัติ รวมถึงช่วยลดคดีต่าง ๆ และความขัดแย้งในชุมชน ล่าสุดได้จัดตั้งศูนย์ไกล่เกลี่ยฯ ครบทั้ง 50 เขต ครอบคลุม 180 แขวงใน กทม. และอีกกว่า 406 แห่งทั่วประเทศแล้ว
.
หลังจากนี้จะเร่งตั้งศูนย์ไกล่เกลี่ยฯ ให้ครบทุกจังหวัด ให้ประชาชนเข้าถึงกระบวนการยุติธรรมได้อย่างสะดวก รวดเร็ว และเสียค่าใช้จ่ายน้อย โดยประชาชนสามารถติดต่อใช้บริการได้แล้ววันนี้ที่ศูนย์ไกล่เกลี่ยข้อพิพาทภาคประชาชนทุกแห่ง รวมถึงยื่นคำร้องผ่านเว็บไซต์ emediation.rlpd.go.th หรือสอบถามข้อมูลเพิ่มเติมที่สายด่วนยุติธรรม โทร. 1111 กด 77
#ไทยคู่ฟ้า#ร่วมต้านโควิด19
-------------------
วันพุธที่ 27 ตุลาคม 2564
โฆษกดีอีเอสเตือนข่าวปลอมพายุใต้ฝุ่นโมลาเบ เตรียมเข้าไทย 28-30 ต.ค. นี้ พื้นที่ภาคอีสานได้รับผลกระทบทั้งหมด
โฆษกดีอีเอสเตือนข่าวปลอมพายุใต้ฝุ่นโมลาเบ เตรียมเข้าไทย 28-30 ต.ค. นี้ พื้นที่ภาคอีสานได้รับผลกระทบทั้งหมด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลภัยพิบัติในสื่อสังคมออนไลน์ต่างๆเรื่องพายุใต้ฝุ่นโมลาเบเตรียมเข้าไทย28-30ต.ค.นี้พื้นที่ภาคอีสานได้รับผลกระทบทั้งหมดทางศูนย์ต่อต้านข่าวปลอมได้ตรวจสอบข้อเท็จจริงกับกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าข้อมูลดังกล่าวนั้นเป็นข้อมูลเท็จ
กรณีที่มีการโพสต์ข้อความระบุว่าแรงสุดในรอบปี!พายุใต้ฝุ่นโมลาเบจ่อเข้าไทย28-30ต.ค.นี้อีสานโดนทั้งภาคนั้นทางกรมอุตุนิยมวิทยากระทรวงดิจิทัลเพื่อเศรษฐกิจและสังคมได้ตรวจสอบโพสต์ดังกล่าวและชี้แจงว่าไม่เป็นความจริงแต่อย่างใดพายุ“โมลาเบ”เป็นพายุที่เกิดขึ้นเมื่อปี2563ซึ่งพยากรณ์อากาศ7วันข้างหน้าในช่วงวันที่24-27ต.ค. 64บริเวณความกดอากาศสูงจากประเทศจีนที่ปกคลุมประเทศไทยตอนบนและทะเลจีนใต้จะมีกำลังอ่อนลงแต่ยังคงทำให้ประเทศไทยตอนบนมีฝนน้อย ในช่วงวันที่28-30ต.ค. 64บริเวณความกดอากาศสูงจากประเทศจีนระลอกใหม่จะแผ่ลงมาปกคลุมประเทศไทยตอนบนและทะเลจีนใต้ลักษณะเช่นนี้ทำให้บริเวณประเทศไทยตอนบนจะมีฝนฟ้าคะนองเกิดขึ้นในระยะแรกสำหรับลมตะวันออกและลมตะวันออกเฉียงเหนือยังคงพัดปกคลุมภาคใต้และอ่าวไทยตลอดช่วงทำให้ภาคใต้ยังคงมีฝนตกต่อเนื่องและมีฝนตกหนักบางแห่งอนึ่งหย่อมความกดอากาศต่ำกำลังแรงบริเวณทะเลจีนใต้ตอนกลางมีแนวโน้มจะทวีกำลังแรงขึ้นและคาดว่าจะเคลื่อนขึ้นฝั่งบริเวณประเทศเวียดนามตอนล่างในช่วงวันที่27-28ต.ค. 64
ในช่วงวันที่23และ28ต.ค. 64ขอให้ประชาชนบริเวณประเทศไทยตอนบนระวังอันตรายจากฝนฟ้าคะนองที่อาจจะเกิดขึ้นได้ส่วนประชาชนบริเวณพื้นที่เสี่ยงภัยในภาคใต้ควรระวังอันตรายจากฝนตกหนักและฝนที่ตกสะสมซึ่งอาจทำให้เกิดน้ำท่วมฉับพลันและน้ำป่าไหลหลาก
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th Facebook:กรมอุตุนิยมวิทยา, Application: Thai weatherหรือติดต่อสายด่วน1182 (ตลอด24ชั่วโมง)ทั้งนี้ขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
วันอาทิตย์ที่ 22 สิงหาคม 2564
สธ.คัดเลือกนักการสาธารณสุขดีเด่น เข้ารับรางวัลชัยนาทนเรนทร ประจำปี พ.ศ. 2564
กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร คัดเลือกนักการสาธารณสุขดีเด่น ที่มีผลงานในการสร้างเสริมสุขภาพประชาชน อุทิศตนในการปฏิบัติงานอย่างเสียสละ ทำคุณประโยชน์ให้กับวงการสาธารณสุขไทย
กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร คัดเลือกนักการสาธารณสุขดีเด่น ที่มีผลงานในการสร้างเสริมสุขภาพประชาชน อุทิศตนในการปฏิบัติงานอย่างเสียสละ ทำคุณประโยชน์ให้กับวงการสาธารณสุขไทย เพื่อเข้ารับพระราชทานรางวัลชัยนาทนเรนทร ประจำปี พ.ศ. 2564
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร คัดเลือกนักการสาธารณสุขดีเด่น 5 ประเภท ได้แก่ นักบริหาร นักบริการ นักวิชาการ ผู้นำชุมชน และประชาชน ที่มีงานในการสร้างเสริมสุขภาพประชาชน อุทิศตนในการปฏิบัติงานอย่างเสียสละ ทำคุณประโยชน์ให้กับวงการสาธารณสุข เพื่อสร้างขวัญกำลังใจยกย่องเชิดชูเกียรติ และความภาคภูมิใจ ให้กับผู้ปฏิบัติงาน และเป็นการเทิดพระเกียรติสมเด็จพระเจ้าบรมวงศ์เธอ กรมพระยาชัยนาทนเรนทร ผู้ทรงมีพระกรุณาธิคุณต่อวงการแพทย์และการสาธารณสุข สำหรับผู้ที่ได้รับการคัดเลือกนักการสาธารณสุขดีเด่น จะได้เข้ารับพระราชทานรางวัลชัยนาทนเรนทร ใบประกาศเกียรติคุณพร้อมเงินรางวัล 1 แสนบาท
สำหรับการคัดเลือกนักการสาธารณสุขดีเด่น รางวัลชัยนาทนเรนทร จะพิจารณาจากเป็นบุคคลที่ปฏิบัติงานด้านสาธารณสุข หรือสนับสนุนงานด้านสาธารณสุขทั้งในและนอกสังกัดกระทรวงสาธารณสุข ทั้งภาครัฐ ภาคเอกชน และภาคประชาชนที่มีประวัติการทำงานด้านสาธารณสุข มีผลงานดีเด่นซึ่งส่งผลต่อการพัฒนาสาธารณสุขที่มุ่งเน้นงานด้านส่งเสริมสุขภาพ ป้องกันโรค ในระดับชาติอย่างทุ่มเทและเสียสละเป็นเวลาต่อเนื่องกันอย่างน้อย 5 ปี ในด้านบริหาร หรือบริการ หรือวิชาการ ที่ก่อให้เกิดการสาธารณสุขที่ดี ส่งผลต่อการมีคุณภาพที่ดีขึ้นของประชาชนใระดับชาติ รวมถึง ผู้นำชุมชน ภาคประชาชน อาสาสมัครสาธารณสุข และสื่อมวลชนทั้งนี้ ผู้ที่สนใจสามารถดาวน์โหลดเอกสารเพื่อศึกษารายละเอียดและใบสมัครเข้ารับการคัดเลือกได้ที่เว็บไซต์กองตรวจราชการhttp://bie.moph.go.thหรือสแกน QR code ตั้งแต่บัดนี้เป็นต้นไป จนถึงวันที่ 31 สิงหาคม 2564
*********************************22 สิงหาคม 2564
วันพฤหัสบดีที่ 24 กุมภาพันธ์ 2565
ทส. ผนึกกำลังพันธมิตร เสริมพลังเยาวชนไทย สู่การขับเคลื่อนพลเมืองคาร์บอนต่ำ
ทส. ผนึกกำลังพันธมิตร เสริมพลังเยาวชนไทย สู่การขับเคลื่อนพลเมืองคาร์บอนต่ำ
ทส. ผนึกกำลังพันธมิตร เสริมพลังเยาวชนไทย สู่การขับเคลื่อนพลเมืองคาร์บอนต่ำ
วันนี้ (24 กุมภาพันธ์ 2565) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดกิจกรรมเสริมศักยภาพและขับเคลื่อนผู้นำเยาวชน พลเมืองคาร์บอนต่ำ หรือ ACE Youth Camp ประจำปี 2022 เพื่อพัฒนาศักยภาพและยกระดับขีดความสามารถในการปรับเปลี่ยนพฤติกรรมที่เป็นมิตรกับสิ่งแวดล้อม และการลดก๊าซเรือนกระจกให้กับเยาวชน โดยความร่วมมือกับ มูลนิธิโลกสีเขียว สวนนงนุชพัทยา บริษัท ทรู คอร์ปอเรชั่น จำกัด (มหาชน) และพันธมิตรทั้งภาครัฐ ภาคเอกชน และภาคประชาสังคม โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) นายรัชฎา สุริยกุล ณ อยุธยา อธิบดีกรมส่งเสริมคุณภาพสิ่งแวดล้อม พร้อมด้วย ผู้บริหาร ทส. ผู้แทนภาคส่วนต่าง ๆ และเยาวชนคนรุ่นใหม่ เข้าร่วม ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม และผ่านระบบการประชุมทางไกล (VDO Conference)
นายวราวุธ ศิลปอาชา กล่าวว่า รัฐบาลได้ให้ความสำคัญกับการร่วมแก้ไขปัญหาในประเด็นเรื่องการเปลี่ยนแปลงสภาพภูมิอากาศ จากการที่พลเอก ประยุทธ์ จันทร์โอชา นายกรัฐมนตรี ได้ประกาศเจตนารมณ์เพื่อยกระดับการดำเนินการของไทย ที่จะบรรลุความเป็นกลางทางคาร์บอน (Carbon Neutrality) ภายในปี ค.ศ. 2050 และจะปล่อยก๊าชเรือนกระจกสุทธิเป็นศูนย์ (Net Zero Greenhouse Gas Emission) ภายในปี ค.ศ. 2065 ในการประชุม World Leaders Summit ซึ่งเป็นส่วนหนึ่งของการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 (UNFCCC COP 26) เมื่อวันที่ 1 พฤศจิกายน 2564 ณ เมืองกลาสโกว์ สหราชอาณาจักร ซึ่งการจะบรรลุเป้าหมายดังกล่าว ต้องสร้างการมีส่วนร่วมกับทุกภาคส่วน และน้อง ๆ เยาวชนคนรุ่นใหม่ในปัจจุบัน ถือเป็นกำลังสำคัญในการดูแลโลกใบนี้ต่อไป
กิจกรรมเสริมศักยภาพและขับเคลื่อนผู้นำเยาวชน พลเมืองคาร์บอนต่ำ ACE Youth Camp 2022ในครั้งนี้ ถือเป็นส่วนหนึ่งในภารกิจหลักที่ต้องการมุ่งพัฒนาเยาวชน ให้มีความเข้าใจ และตระหนักถึงผลกระทบของการเปลี่ยนแปลงสภาพภูมิอากาศของโลก และของประเทศไทย จึงมีนโยบายเร่งดำเนินการใน 3 ส่วนหลัก ได้แก่ การพัฒนาทักษะให้กับเยาวชน เพื่อเสริมศักยภาพสู่การเป็นผู้นำของสังคม การพัฒนาเยาวชนให้มีความพร้อมในการรับมืออย่างมีประสิทธิภาพกับสถานการณ์ความเปลี่ยนแปลงของโลกในอนาคต และการพัฒนาเยาวชนให้มีส่วนร่วมในการรณรงค์และเป็นต้นแบบให้สังคมเกิดความตระหนัก พร้อมร่วมกันสร้างเมืองคาร์บอนต่ำให้กระจายไปทั่วทุกภูมิภาค โดยเปิดโอกาสให้เยาวชนได้ร่วมแลกเปลี่ยนประสบการณ์ รู้เท่าทันสถานการณ์เชิงพื้นที่ และเตรียมความพร้อมรับมือต่อสถานการณ์ด้านการเปลี่ยนแปลงสภาพภูมิอากาศ ซึ่งจะได้รับการถ่ายทอดความรู้ และประสบการณ์จากวิทยากรผู้ทรงคุณวุฒิ และจากการศึกษาดูงาน รวมถึงการจัดกระบวนการกลุ่มในการสร้างความรู้ความเข้าใจ และพัฒนาศักยภาพด้านการเปลี่ยนแปลงสภาพภูมิอากาศ
สำหรับน้อง ๆ เยาวชนที่สนใจเข้าร่วมกิจกรรม เพื่อเป็นส่วนหนึ่งของกิจกรรมเสริมศักยภาพและขับเคลื่อนผู้นำเยาวชน พลเมืองคาร์บอนต่ำ หรือ ACE Youth Camp ประจำปี 2022 สามารถติดตามข่าวสารความเคลื่อนไหวการเข้าร่วมกิจกรรมได้ทางเว็บไชต์ของกรมส่งเสริมคุณภาพสิ่งแวดล้อม www.deqp.go.th หรือ facebook กรมส่งเสริมคุณภาพสิ่งแวดล้อม และ facebook: ACE - Action for Climate Empowerment Thailand
วันพฤหัสบดีที่ 30 กันยายน 2564
“สาธิต” หารือพนักงานกระทรวงสาธารณสุข ย้ำกลุ่มจ้างงานเดิมใช้สัญญา 4 ปีไม่มีลด
รัฐมนตรีช่วยว่าการกระทรวงสาธารณสุขหารือกลุ่มพนักงานกระทรวงสาธารณสุขที่ได้รับผลกระทบลดสัญญาจ้าง 4 ปี เหลือ 1 ปี เหตุเชื่อมโยงกับการขอกรอบอัตรากำลังใหม่ ได้ข้อสรุประยะเวลาจ้างงานไม่จำเป็นต้องสัมพันธ์กับกรอบอัตรากำลัง
รัฐมนตรีช่วยว่าการกระทรวงสาธารณสุขหารือกลุ่มพนักงานกระทรวงสาธารณสุขที่ได้รับผลกระทบลดสัญญาจ้าง 4 ปี เหลือ 1 ปี เหตุเชื่อมโยงกับการขอกรอบอัตรากำลังใหม่ ได้ข้อสรุประยะเวลาจ้างงานไม่จำเป็นต้องสัมพันธ์กับกรอบอัตรากำลัง ให้รองปลัดกระทรวงสาธารณสุขแจ้งหน่วยงานและโรงพยาบาลจ้างคนทำงานเดิมด้วยสัญญา 4 ปี จ้างงานใหม่ 1 ปี
วันนี้ (30 กันยายน 2564) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สุระ วิเศษศักดิ์ รองปลัดกระทรวงสาธารณสุข ประชุมหารือร่วมกับกลุ่มพนักงานกระทรวงสาธารณสุขที่เดินทางมาเรียกร้องกรณีได้รับผลกระทบจากกรอบอัตรากำลังบุคลากรสำนักงานปลัดกระทรวงสาธารณสุขปีงบประมาณ 2565 ส่งผลต่อสัญญาการจ้างงานจากระยะเวลา 4 ปี ลดเหลือเพียง 1 ปี เนื่องจากระยะเวลาการจ้างงานต้องสอดคล้องกับระยะเวลาของกรอบอัตรากำลัง ทำให้ขาดความมั่นคงทางอาชีพ และลิดรอนสิทธิ์เนื่องจากพนักงานกระทรวงสาธารณสุขที่ยังเหลือสัญญาจ้าง 1-3 ปี ต้องทำสัญญาจ้างใหม่เป็น 1 ปีด้วยนั้น
ดร.สาธิตให้สัมภาษณ์ภายหลังการหารือร่วมกันว่า วันนี้ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้มารับข้อมูล จากการหารือพบว่ามีการปรับสัญญาจ้างพนักงานกระทรวงสาธารณสุขจาก 4 ปีเหลือ 1 ปี เนื่องจากนำไปผูกโยงกับกรอบอัตรากำลังปี 2565 ที่จะมีการขออัตรากำลังเพิ่ม ซึ่งนายแพทย์สุระ วิเศษศักดิ์ รองปลัดกระทรวงสาธารณสุขได้พิจารณาแล้วว่า เรื่องสัญญาจ้างและกรอบอัตรากำลังที่จะเสนอกระทรวงการคลังอาจจะไม่ต้องใช้ในการพิจารณาร่วมกัน เนื่องจากหากมีการปรับสัญญาจ้างเพื่อขออัตราเพิ่มอาจจะกระทบและลิดรอนสิทธิ์พนักงานกระทรวงสาธารณสุขเดิมที่มีการจ้างงานแตกต่างกันในแต่ละช่วงเวลา อาจเกิดผลกระทบกับอายุงานและความมั่นคง
ดร.สาธิตกล่าวต่อว่า ในที่ประชุมเห็นตรงกันว่า พนักงานกระทรวงสาธารณสุขที่มีการจ้างงานอยู่เดิมหากสัญญายังเหลืออยู่ก็ให้ใช้สัญญาเดิมต่อไป ส่วนที่หมดสัญญาวันที่ 30 กันยายนนี้ ก็ให้ต่อสัญญาจ้างอีก 4 ปีตามเดิม ส่วนการจ้างงานคนใหม่ให้จ้างตามกรอบอัตรากำลัง 1 ปี และเมื่อจัดทำกรอบอัตรากำลังปี 2566-2568 แล้วเสร็จก็ให้กลับมาทำสัญญา 4 ปี ทั้งนี้ ได้มอบให้นายแพทย์สุระที่รับผิดชอบในการดูแลด้านกำลังคนของกระทรวงสาธารณสุขดำเนินการทำหนังสือแจ้งไปยังหน่วยงานและโรงพยาบาลต่างๆ ที่จะต้องแก้ไขประกาศเดิมเพื่อให้ปฏิบัติตามมติที่มีในวันนี้
“ยืนยันว่าไม่ใช่ว่าเดินทางมาเรียกร้องแล้วถึงได้รับการช่วยเหลือตามที่ต้องการ แต่เราพิจารณาตามหลักเหตุและผล กฎระเบียบที่ต้องปฏิบัติ สิ่งใดทำได้หรือไม่ได้ ซึ่งกรณีมีข้อมูลและเหตุผลที่เสนอมาชัดเจน และพิจารณาจากระเบียบแล้วเห็นว่าไม่ควรนำสัญญาจ้างมาเชื่อมโยงกับการขอกรอบอัตรากำลัง จึงได้ข้อสรุปดังกล่าว” ดร.สาธิตกล่าว
********************************* 30 กันยายน 2564
วันอังคารที่ 9 พฤศจิกายน 2564
รัฐบาลพอใจเปิดประเทศ 7 วัน ประชาชน - นักลงทุนเชื่อมั่น คาดตัวเลขนักท่องเที่ยวเพิ่มขึ้นช่วงปลายปี
....
นายธนกร วังบุญคงชนะ โฆษกรัฐบาล เผยหลังจากเปิดประเทศแล้ว 7 วัน รัฐบาลประเมินว่าสถานการณ์เป็นที่น่าพอใจ มีนักท่องเที่ยวเดินทางเข้ามากว่า 20,000 คน ในจำนวนนี้ตรวจพบติดเชื้อโควิดเพียง 15 คน จึงอยู่ในเกณฑ์ที่สามารถควบคุมได้
.
ประชาชนและนักลงทุน ยังมีความเชื่อมั่นต่อการเปิดประเทศ และมาตรการกระตุ้นเศรษฐกิจที่มีเสียงตอบรับเป็นอย่างดี ส่วนเรื่องการท่องเที่ยวนั้น การท่องเที่ยวแห่งประเทศไทย(ททท.) คาดว่าในช่วง 2 เดือนสุดท้ายนี้ จะมีจำนวนนักท่องเที่ยวเข้ามาเฉลี่ยเดือนละ 300,000 คน จะทำให้เม็ดเงินเข้าสู่ประเทศ และกระจายไปยังพื้นที่ต่าง ๆ ส่งผลให้การบริโภคภายในประเทศมีมากขึ้น
.
อ่านเพิ่มเติม คลิกhttps://www.thaigov.go.th/news/contents/details/47931
#ไทยคู่ฟ้า#ร่วมต้านโควิด19
-------------------